**Moarte cu beneficii**

*Ucio*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rătăcit-am în neştire, şi pe mine m-am pierdut

Blestemat în vieți trecute, pentru ce nici n-am făcut

Mi-e şi frică să te văd, dacă o să mă vezi distrus?

Vei întreba, nu voi putea să îți ofer nici un răspuns

Totuşi care este scopul?Poate nu am un motiv

Totuşi unde îmi e locul?Hoinăresc de prea mult timp

Purtând mereu monologuri în care mă contrazic

Nu mă mulțumesc cu totul, mă mulțumesc cu nimic

Renegat de-umanitate, că sunt mult prea diferit

M-am retras, sperând că poate o să tăceți în sfârşit

Acum când mă uit în spate, ştiu şi unde am greşit

Cu emoțiile-mi secate, renunțat-am la simțit

Multipersonalitate, mă victimizez prea des

Făcând totul ca la carte, dintr-o carte fără sens

Iar când gândul mă împarte, nici măcar n-am de ales

Că am defecțiuni aparte ce mă-ndeamnă să greşesc

Mă întreb ce am în minte, de trăiesc coşmar sau vis

Dar având emoții simple, e inutil de descris

De ce să mai spun cuvinte? Îngerii s-au sinucis

Mă întreb de viața minte, de respectă ce-a promis

Fiind instabil de-o vreme, sunt considerat un risc

Dar am idei prea solemne să mă numiți Anticrist

Nu sunt mulțumit din fire cu ce voi denumiți vicii

Căci viața e în neştire... doar moarte cu beneficii